Fotografer.net Galeri - Djalan Pintu Ketjil
Djalan Pintu Ketjil Roby Budiman T (14577) << selanjutnya
KategoriOlah Digital, Perkotaan
Waktu Upload21 Agustus 2012 16:41:37
Konica Minolta Dimage Z2Nokia N73Sony Ericsson P1iBlackberry 9700BlackBerry 9790 *
Built-in / StandardBuilt-in	*
Your IP address seen by this server is 23.20.196.179 This page was generated in 4.01741 second(s). Mediaverklaring: Helpende Hand stel Entrepreneurskompetisie in Gauteng bekend | Solidariteit Helpende Hand
Geplaas op 7 Maart 2014
Solidariteit Helpende Hand besoek vanaf 10 Maart 2014 verskeie Gauteng-skole om die organisasie se jaarlikse Entrepreneurskompetisie bekend te stel.
Karin Venter, ŉ Helpende Hand projekorganiseerder, sal skole regoor die provinsie besoek om leerders te vertel van die kompetisie en kreatiewe besigheidsdenke aan te wakker. “Ek is baie opgewonde om te sien watter oorspronklike besigheidsidees hierdie jaar uit die Gauteng-streek sal kom,” sê Venter. “Verlede jaar was ons tweedeplek-wenner van Pretoria af, so Gauteng het hierdie jaar ŉ titel om te verdedig!”
Elana Marais, ŉ leerder van Hoërskool Waterkloof, het verlede jaar met R7000 prysgeld vir haarself en haar skool weggestap toe sy met haar “Doodle-projek” tweede gekroon was. Sy het ook ŉ addisionele R1000 ingepalm omdat sy as die gehoor se gunsteling aangewys was.
Marais het beskuit gebak en verkoop. “Omdat beskuitpryse baie hoog is en mense nie meer tyd kry om self te bak nie, het ek hierdie geleentheid raakgesien. Mense smag na lekker tuisgebakte beskuit,” vertel sy.
Soos haar verkope gegroei het, het sy ook bestellings vir ander lekkernye geneem soos fudge. “Later gaan ek my besigheid uitbrei deur unieke pennesakkies en interessante T-hemde te verkoop.”
Marais sê sy het tydens die entrepreneurskompetisie agtergekom dat dit baie moeiliker is om ŉ besigheid te begin as wat dit klink. “Dit het my ook geleer dat indien ek ŉ besigheid wil maak werk, moet ek my tyd baie fyn beplan tussen skool, sport en vriende deur.”
Inskrywings vir die kompetisie het 17 Februarie geopen en talle leerders het alreeds vir die kompetisie geregistreer. “Ons sien baie uit om hierdie jaar weer baie oulike besigheidsidees te ontvang,” sê Venter. “Verlede jaar was die kompetisie ŉ reuse sukses en dit het ons aangespoor om dit vanjaar selfs op groter skaal aan te pak.”
← Mediaverklaring: Helpende Hand bederf 100 oumas met spesiale vertoning van Vrou soek ŉ Boer
Mediaverklaring: Spertyd wink vir Helpende Hand Projek van die Jaar kompetisie →